**Referat generalforsamling mandag 21. november 2016**

Indkaldelse til generalforsamling mandag 21. november 2016

1. **Valg af dirigent og referent:** Dirigent Svend Falk-Rønne. Referent Christian Avnstorp. Dirigenten konkluderede at formalia var overholdt og at generalforsamlingen var lovlig og beslutningsdygtig.

**2)** **Bestyrelsens beretning for det forløbne år:** Formanden Jesper Adolphsen gennemgik beretningen: Cykelsporten og vores klub er i fremgang. OCC afspejler både det sociale og det sportslige. Kasper og Henrik repræsenterer klubben i A-klassen. Det er et stort sportsligt løft idet vi sidst havde ryttere i den bedste klasse for 15 år siden. Status: ca. 400 medlemmer. Heraf 21 junior/B&U, 57 licens og 320 motionsryttere. De mange medlemmer giver et pres på mange fronter. Selvom vi bliver flere, bliver det ikke nemmere at samle hjælpere til vores åbne løb og andre aktiviteter. Det kan blive nødvendigt at indføre medlemsstop/venteliste. Tak til de mange aktive OCC-medlemmer der har hjulpet ved klubbens mange aktiviteter. Tøjtilskud vil fortsat blive givet til hjælperne. Det har igen været et år med mange aktiviteter: Harzen turen /v Jes, Danmark rundt v/Allan, Spanien v/Viggo, OCC Monument til Liege-Bastogne-Liege samt Træningslejre. Vores åbne løb blev igen en succes med ros fra deltagere og officials. Planen for 2017 er afholdelse af et etapeløb sammen med 2 andre klubber i Kristi himmelfartsdagene. Tour de Charlottenlund (TDC) var igen i år en folkefest. Det dårlige vejr betød dog færre tilskuere. Jes og Ole Baltersen afholdt nogle spændende B&U løb. Carsten og Ralf styrede sikkert La Flamme Rouge løbet, som indsamlede 72.000 til arbejdet for kræftramte familier. Fremover mister vi desværre koblingen til Danmark rundt, som skifter termin. TDC løbet 2017 bliver mandag 14. august. Der vil blive arbejdet på at involvere kommunens skoler. Klubmesterskabet i Forskerparken Hørsholm blev professionelt styret af Jes Berthol og hans team. Henrik genvandt titlen som klubmester. Sæsonskiftefrokosterne og lørdagshyggen i klubben samler mange medlemmer. Tak til Ole, Agnete, John og Ivan. Det nye klubtøj er blevet godt modtaget. Spinning rummet planlægges udvidet. Se under punktet budgetforslag. Årets OCC’r 2016: Pia Lundahl.

Bemærkninger til beretningen: ”Vi har haft mange uheld i år. Hvordan skal det håndteres” ? Svar: Svært at give et endegyldigt svar på. Men vi er flere ryttere i større gruppe. Forslag til løsninger modtages. Der refereres til licensafdelingens beretning. ”Der er for få der deltager, klubmesterskabet bør køres efter DBC’s regler i klasser”. Svar: Der vil blive arbejdet på at ændre formen således at flere vil deltage. Gode forslag afleveres til Jens Berthol. Det kunne være godt om flere deltog i planlægningen og vi dermed fik større tilslutning.

**3) Afdelingernes beretning for det forløbne år:** Licens (Stig): Mange uheld skyldes manglende teknik og manglende koncentration. Løsningen er træning i kørsel i grupper. Vintertræningen er i gang både hverdage og søndage. Sommertræningen har været godt organiseret af Frank Larsen. Deltagelse i mange cykelløb med OCC-deltagere. 2016 har indbragt 422 licenspoint. I alt 24 ryttere har fået point. Fremgang siden sidste år. Flere top 5 og første pladser. Det ser godt ud for næste år. B&U afdeling. (Michael): Træner 3 gange ugentlig. Løb lørdage. Tour de Himmelfart var 7 mand afsted med nogle forældre. Bedste placering blev en 3. plads. Pinsetur til Jylland hvor 17 ryttere og hjælpere var afsted. Godt sammenhold på tværs. 2 danske mestre i baneløb. Udviklingen for rytterne viser at træningen fungerer. OCC er nu gået sammen med ABC om træningen.

Årets ungdomsrytter 2016: William.  
**4) Forelæggelse af det reviderede regnskab for det forløbne år til godkendelse:** Per Lundahl: Er udsendt. Blev også uddelt. Vi er lige nu 402 medlemmer. Venteliste kan blive nødvendig. Henviser til regnskabet med noter. Regnskabet blev godkendt.  
**5) Forelæggelse af bestyrelsens budgetforslag for det kommende år til godkendelse:** Per Lundahl: Spinning faciliteterne og badeforholdene planlagt udvidet. Vil bidrage yderligere til de daglige aktiviteter i klubben hvor lokalerne allerede bruges flittigt til aktiviteterne for de forskellige hold. Bemærkninger: ”hvorfor er sponsorindtægterne faldet” ? Svar: De er ikke faldet. Der var en kort periode med ekstraordinære indtægter fra en enkelt sponsor. Derudover er de stabile. Budgettet blev herefter vedtaget

**6) Fastsættelse af kontingent:** Per Lundahl: 600/person. 900/familie. Vedtaget  
**7) Behandling af indkomne forslag:** Ingen indkomne  
**8) Valg af formand (ulige år):** ikke på valg  
**9) Valg af kasserer (lige år):** Per Lundahl var villig til genvalg og blev genvalgt.  
**10) Valg af øvrige bestyrelsesmedlemmer:** Jørgen Petersen ønsker at udtræde.   
Kirsten Søvang indvalgt. **11) Valg af 2 suppleanter til bestyrelsen:** August Ahlmann og Søren xxx blev valgt.   
**12) Valg af revisor og revisorsuppleant:** Christian Bache revisor blev genvalgt. Der blev ikke valgt suppleant.  
**13) Eventuelt:** Harzen 2017: Der bliver ingen fælles bustur. Alternativ Alcace undersøges, med fly, og ellers Kør-selv til Harzen.